Kanonball!
Satellittagger klar. Hold utkikk der nede, David.
Haier liker å angripe byttet fra undersiden.
- Hvorfor det? - Så du ikke ser dem komme.
Jafs!
Det er ingenting å være redd for. Vi er i et metallbur.
Det er det forskere bruker for å studere haier.
Hvorfor gjør vi dette?
Det er så mye vi ikke vet om hvithai.
De er hvite. De er haier. Jeg tror vi vet nok.
Vi vet faktisk lite. Vi vet ikke hvor de tilbringer det meste av tiden.
- Og hvis vi ikke vet det... - Så vet vi ikke hvor mange som er igjen.
Det betyr at vi ikke vet hvor mye hjelp de trenger.
Jeg tror det er vi som kommer til å trenge hjelp.
Spiser de ikke mennesker?
Bare ved uhell.
Hvordan spiser man noen ved et uhell?
Fordi du tror de er noe du liker, så du tar en bit ved et uhell.
La meg vise deg.
Jane til Gråskjegg.
Gråskjegg? Gråskjegg!
La oss få lokkeselen i vannet og holde utkikk etter vår haivenn.
Leker vi med skyggedokker?
På en måte. Husker du at jeg sa at haier jakter fra undersiden?
Det glemmer jeg aldri.
Det er også sånn de ser byttet.
- Se på det. - Er det formen på en sel eller en person?
Vanskelig å se. For haier også. De prøver ikke å jakte på mennesker,
de biter bare på feil ting iblant.
Skal vi ikke være redde?
Jeg er ikke en sel.
- Jane? - Hvor ble det av lokkeselen?
Den er rett over oss.
Da er haien rett under oss.
Tata.
Det er ikke lett å dytte deg rundt i denne.
Er du ikke litt for gammel for fantasileker?
Ser du henne, David?
Nei, heldigvis. Og hvordan vet du at det var en hunn?
Jentehaier er større enn guttehaier.
Ikke tull, Davey.
Paps trenger alt på handlelista til favorittoppskriften sin.
Deilig sjømat-paella
Og du vet hvordan han blir når vi glemmer noe.
Gjett hvem.
Hei, kjære.
Satte jeg persille på lista?
Ja.
Og safrantråder?
Og husk paellaris, ikke den risen du kjøpte sist.
Paella, ikke klebrig.
Greit.
Ok, takk. Og kan dere være raske? Millie er skrubbsulten.
Elsker deg.
Elsker deg også.
Kom igjen. Vi må skynde oss.
Hva er safrantråder?
Beklager, Jane. Oppdraget settes på pause.
Forhåpentligvis for alltid.
Men hva med å sette sporeren på Carcharodon carcharias-en?
Carchara... Hva for noe?
Carcharodon carcharias.
Det er det vitenskapelige navnet på hvithai.
- Hvorfor kan du ikke bare si det? - Vitenskapelig navn er morsommere.
Du og jeg har ulike meninger om hva som er moro.
Se, suppe på salg.
Ja, det har vi.
Hva? Tre for prisen av en. Det skjer nesten aldri.
Gjør plass, corazoncito.
Kom igjen. Ut med deg.
Så hva er dette med haier?
Vi prøver å tagge en for å se hvor de tilbringer tiden.
Enkelt, havet.
Men nøyaktig hvor?
Haier forsvinner i lange perioder,
- og forskerne vet ikke hvorfor. - Spiller det noen rolle?
Fordi de er tertiærkonsumenter.
Er det et vitenskapelig navn?
Det betyr at de er øverst i næringskjeden i havet.
Uten dem blir ingen av byttedyrene deres spist.
Og da spiser de for mye, og hele kjeden ødelegges.
Hvorfor bryr du deg så mye om sånne ting?
Fordi noen må det.
Hai spiser fisk, ikke sant?
Fisk, sel, iblant en død hval.
Jeg tror ikke det er noen døde hvaler rundt her,
men det er en fiskeavdeling.
Kanskje du finner haien din der.
God idé, tata. Straks tilbake.
Ta den tiden du trenger og si ifra hvis tilapiaen er på salg.
Det skal jeg.
Vi skal lete etter hai, Gråskjegg, ikke trykke på døde fisker.
Bruke fisken som agn?
Jeg liker det du tenker.
- Jeg klarer ikke å lese denne. - La meg se.
"Potetgull."
Godt forsøk, Davey. Det er det du vil ha.
Risavdelingen. Hvor er paellarisen?
- Hai! - Davey. Stille.
Hai.
Hva? Det var stillere.
Jane, haien er her.
Jeg vet det. Jeg brukte fersk fisk til å få henne hit.
Hun er vakker.
Tagg henne når hun kommer.
Hva mener du med nei?
Selvfølgelig er hun stor. Hun er verdens største rovfisk.
Vi må jobbe med glideferdighetene dine.
Hei.
Noe sier meg at du ikke liker at jeg skal tagge deg,
men nå får jeg se hvor fort du kan svømme.
Gråskjegg, løp!
Jane, hvor er du? Oppdater.
Prøver ikke å bli jafset.
Tagget du henne?
Nei, men jeg tror jeg gjorde henne sint.
Flott, en sint hai.
Jeg kommer, men jeg liker det ikke.
"Maks seks per kunde." Ugh.
Kan jeg låne denne?
Greit, David, men da må du hjelpe meg å sette noen av dem tilbake.
Ok.
- Til høyre. - Greit.
Tygg på denne.
Det var kult.
Bortsett fra at vi ikke tagget haien.
Hva har dere gjort?
- Research. - Haioverlevelse.
Kanskje dere kan overleve litt stillere.
Ja, eller veldig mye.
Se på dette rotet.
Dette er veldig pinlig. Sett i gang og rydd opp.
"Den første faren for framtiden vår er apati."
- Hva betyr apati? - Jeg er ikke helt sikker.
Det betyr manglende interesse eller bekymring.
Som at dere er apatiske til å rydde opp i en fart.
Eller at folk er apatiske til å hjelpe haier.
Jeg liker hvordan du snudde på det.
La meg hjelpe deg, pappa, som jeg er glad i.
Folk hjelper ikke haier fordi de er nifse, corazoncito.
Nei, de er misforstått.
Vi må ikke la ting forsvinne bare fordi vi frykter dem.
Mennesker er verdens største rovdyr,
så det er vår jobb å hindre at kjeden går i stykker.
Noe vi ikke gjør.
Hun vil virkelig redde verden.
Du er ikke nifs. Folk forstår deg bare ikke ennå.
Jeg er lei for at jeg feilet.
Ikke gi opp. Det er fortsatt tid.
- Det er ikke sånn han høres ut. - Jeg forstår.
Og verden slipper opp for tid.
Jeg skulle ønske du sluttet å bekymre deg over ting du ikke kan endre.
Men det er nettopp det, tata.
Vi kan endre. Vi må bare bli mer interesserte.
Det er ikke galt å bekymre seg hvis det får en til å endre det som bekymrer en.
Som den dama du liker så godt?
Jane Goodall prøver å forandre verden og redde dyr.
- Det er det jeg vil gjøre. - Hvordan kan jeg hjelpe deg?
Haier er i trøbbel fordi vi overfisker i havet
og dreper for mange av dem.
Hvis vi lærer mer om hvordan de lever, kan vi lære å redde dem.
Ja. Er det derfor du må tagge en, så du kan følge den?
Nettopp!
Men hver gang vi har prøvd, går det ikke.
Når jeg prøver å forstå hva noen andre tenker, prøver jeg å tenke som dem.
- Kanskje du tenker for mye som en person. - Jeg skjønner ikke.
Kanskje du må begynne å tenke som en hai.
Som en hai.
Takk, tata.
Kommer straks tilbake.
Ikke spis meg!
Beklager. Er faren din fortsatt sint?
Han er urolig når vi handler til en av paps' oppskrifter.
Det går over.
Jeg har en idé om hvordan vi tagger haien.
Betyr det action og fare?
- Ja. - Jeg trekker meg.
Tulla. Jeg er med så lenge jeg ikke er i fare.
Er jeg i fare?
Hvor god er du til å lage sellyder?
Den beste.
Høyere?
David.
- Jeg fikk noe i halsen. - Aha.
Hva er planen?
La oss sel... ge dette.
Du må høres ut som du mener det.
Ser du noe, Gråskjegg?
Ok. Si ifra om du ser henne.
Og ikke bli distrahert.
Forstått?
FISK
Bare fisken igjen. Du klarer det.
Jeg later som jeg er en sel så jeg kan lokke en hvithai hit,
så vennen min kan tagge den.
Godt jobba.
Fortsatt ingen tegn til henne?
Gråskjegg, er du der?
Gråskjegg, hører du? Over.
Jane?
Kanskje hvis jeg vralter som en sel også.
Gråskjegg, svar meg!
Vet du hvor fiskeavdelingen er?
Hun kommer!
Hun kan i det minste ikke ta meg nedenfra.
Tenk som en hai. Jakt nedenfra.
Fikk henne!
Ja!
Gråskjegg.
Kunne du ikke vente til vi hadde betalt den, Gråskjegg?
Han var sulten.
Det er mye fisk.
Kevin elsker å lage sjømatpaella.
Hva er i veien?
En av grunnene til at haien er i trøbbel er at vi overfisker.
Ingen fisk, ingen hai.
De kommer vel ikke til å savne disse rekene?
Fiskene som spiser reker vil det, og selene som spiser fisk,
og haiene som spiser sel. Alt henger sammen.
Det er på paps' liste.
Hvis de kan forestille seg å redde hvithaien,
så kan kanskje vi begynne å forestille oss å spise andre ting en gang iblant.
Som å spise kjøttfritt en gang i uken, og sjekke at kjøttet ikke skader miljøet.
Jeg tror paps ville vært enig.
Har dere noe miljøvennlig fisk?
Denne veien.
Hvordan havnet potetgullet her?
Satellittens taggesignal er høyt og tydelig.
- Hvor drar hun? - Det håper jeg vi finner ut snart.
Gikk hun rundt oss?
Nei, hun er fortsatt foran oss.
Der er en til.
- De er mindre enn henne. - Det betyr...
Det er guttehaier.
For jentehaier er større enn guttehaier. Det må være her de møtes for å få unger.
Jeg tror ikke noen har sett dette før.
Hva? Pappa sa at jeg kunne få knask.
Hjelp hvithaien.
Vent, tata. Jeg kommer straks.
- Hvor skal du? - Jeg må ringe Carlee Jackson.
Hvem er det?
- Hun er marinbiolog og studerer haier. - Hjalp vi ikke haiene?
Det er alltid mer vi kan gjøre.
Ok, men ikke bruk for lang tid. Det er snart middag.
Ok.
- Carlee. - Hei. Du må være Jane.
Ja. Takk for at du ville møte meg og snakke om haier.
Alt i orden. Hvordan kunne jeg si nei etter alle e-postene du sendte?
- Hva er de grønne tingene bak deg? - Disse her oppe?
Dette er haitagger jeg har brukt i felten.
Vi setter dem på haiens finner, litt som en liten ørering på finnen.
Og så har vi telefonnummeret vårt bak på taggene.
Så hvis noen fanger haien,
kan personen ringe oss, og vi vet hvor den har vært.
La meg vise deg en video av at jeg tagger hai.
Dette er en revehai. Som du ser, måler vi haien.
Hva er røret til?
Det sender vann inn i haiens munn sånn at den kan puste.
Og så tagger vi haien.
Etterpå slipper vi den tilbake i vannet, og den svømmer av gårde frisk og fin.
Når begynte du å like haier?
Jeg var fem-seks år gammel og leste en bok om haier,
og jeg ble helt hekta.
Da skjønte jeg at jeg ville bli haiforsker når jeg ble voksen.
Har du svømt med en hai?
La meg se om jeg finner videoen av det.
Jeg var i Belize, og her er en video av at jeg svømmer med en nurse shark,
og jeg drev med research.
David ville blitt redd om han så en hai i havet uten et bur.
Haier er mye reddere for oss enn vi er for dem.
Når mennesker blir angrepet av hai,
er det ofte et uhell fordi de ikke kan se dem så godt.
De tror at de er mat, så tar de en bit og tenker:
"Dette er ekkelt", og så svømmer de bort fordi de gjorde en tabbe.
Hva skal folk gjøre hvis de ser en hai?
Man må holde avstand og ikke røre.
Det er viktig å bytte ut frykt for haier med respekt for haier.
- Hvordan kan vi hjelpe dem? - Unge kan gjøre mye for å hjelpe hai.
En ting er å spise bærekraftig sjømat.
Sjekk at den kommer fra et sted som er miljøvennlig
og ikke overfisker visse bestander.
Enkelte unge går enda lengre, og blir med i programmer
som Sharks 4 Kids, som hjelper unge å bli involvert i bevaring av haier.
Og så er det unge miljøvernforkjempere som Dyson Chee.
Han prøver å fjerne plastforurensning fra sjøen
for å redde havene våre.
Jeg har også startet min egen organisasjon,
Minorities In Shark Sciences, med tre andre svarte, kvinnelige haiforskere.
Vi hadde aldri sett noen som lignet oss i dette feltet,
så vi ville sørge for at ingen andre følte det som oss.
Målet vårt er å bringe mer mangfold inn i haiforskning,
for jo flere hoder som jobber med haiforskning,
desto mer vil vi finne ut. Og det er med på å beskytte haier.
Jeg er glad for at du får flere til å redde haiene.
Jane, middagen er klar!
- Du må gå. - Skulle ønske jeg ikke måtte det.
Men jeg skal gjøre alt for å hjelpe haiene.
- Takk for at du snakket med meg. - Ha det.
Ikke glem at haier er "finn-tastiske".
Den vil David like. Ha det!
FINN UT HVOR HVITHAIEN OPPHOLDER SEG MEST.
Jane, Gråskjegg spiser middagen din!
Gråskjegg!
Tekst: Evy Hvidsten